Chilidagi tartibsizliklar: politsiya ko‘cha artistini o‘ldirdi

Chilining janubidagi Pangipuli shahrida mahalliy politsiya tomonidan ko‘cha artisti o‘ldirilgach shaharda ommaviy tartibsizlik boshlandi. Bu haqda “Korrespondent.net” xabar berdi.

Mahalliy OAVning ma’lumotlariga ko‘ra, 25 yoshli jonglyor hujjatlarini ko‘rsatishdan bosh tortgan va politsiyadan qochishga uringan. Navbatchi qism xizmatchilaridan biri unga qarata o‘q uzgan.
Yuzlab odamlar protest bilan shahar ko‘chalariga chiqdi, ular bir necha davlat tashkilotlari binolarini yoqib yubordi va to‘siqlar o‘rnatdi.

Politsiya suv purkagichlar va ko‘zdan yosh oqizuvchi gazdan foydalandi. O‘q otgan ofitser hibsga olindi, tergov harakatlari olib borilmoqda. Politsiyaning ta’kidlashicha, norozilik namoyishlari dalillar to‘plashni sekinlashtirmoqda.